Slekt og Data Aust-Agder

**Årsmelding 2020**

**For perioden 1. januar 2020 – 31. desember 2020**

Årsmøte for året 2019 ble holdt 10. februar 2020 i vårt møtelokale på Kuben, Aust-Agder Museum og Arkiv, Parkveien 16a, Arendal med 31 fremmøtte.

Pr. 31.12.2020 har vi **334** aktive medlemmer, en økning fra **313** i fjor.

**Styret har i inneværende periode bestått av følgende**

LEDER: Halfdan Mørland på valg ved neste årsmøte NESTLEDER: Odd Egil Lillebø ikke på valg SEKRETÆR: Inger-Lise Fonneland ikke på valg KASSERER: Helga Vikøren på valg ved neste årsmøte STYREMEDLEM: Tor Magnus Tvedt-Gundersen på valg ved neste årsmøte VARAMEDLEM: Margaret E. S. Skorpen ikke på valg VARAMEDLEM: Øystein Skaanes-Larsen, på valg ved neste årsmøte

**Øvrige tillitsvalgte:**

 Valgkomite: Svein Harald Søndenaa på valg ved neste årsmøte

 Sigurd Ledaal på valg ved neste årsmøte

 Revisor: Tharald Moen på valg ved neste årsmøte

 Webmaster: Even Karlsen på valg ved neste årsmøte

 Kursleder: Tharald Moen på valg ved neste årsmøte

Gravminne-

koordinator: Even Karlsen med Tor Emil Løvseth som medhjelper.

**Ledere av lokale grupper:**

Grimstad: Cathrine Myhre, Grimstad.

Lillesand: Torodd Hansen, Lillesand.

Risør: Gruppen er for tiden ikke aktiv.

**1. STYRETS VIRKSOMHET 2020**

Coronapandemien har styrt all aktivitet i 2020 efter 12. mars, også antall styremøter.

**Styremøter:**

Det har vært avholdt 2 reelle styremøter – ett før og ett efter 12. mars – pluss et ‘ministyremøte’ i november 2020, med tanke på å legge til rette for møter via Teams. Det ser foreløpig ut til å være et stykke vei før vi får til ‘Teams’-møter.

**Medlemsmøter:**

I alt 3 medlemsmøter, inklusive årsmøte, i vårt vanlige møtelokale på Kuben, Aust-Agder Museum og Arkiv i Parkveien 16a, Arendal. På årsmøtet den 10.02.2020 var det 31 deltakere, på de to andre, vel 50 deltakere på hvert. Tema hhv. «Slektsforskning med DNA» ved David Widerberg Howden den 13.01.2020, og «Myter om My Heritage - Hvordan MyHeritage kan brukes på en fornuftig måte», ved Hilde Tindlund den 09.03.2020.

**Kurs:**

Kurs i gotisk skrift ved Tharald Moen og Kjell Knudsen. Kurset ble holdt i Arendal Bibliotek og gikk over 4 kvelder, med siste kveld 11.03.2020. Det var så populært at lokalet ble i trangeste laget, og vi bestemte oss for å arrangere et nytt kurs til høsten, noe pandemien satte en stopper for. Det er foreløpig utsatt på ubestemt tid.

**Brukergruppesamlinger**

2 brukergruppekvelden mer **Legacy** ved Halfdan Mørland, på Kuben., 29.01.2020 og 26.02. En tredje kveld den 25.02 måtte avlyses.

Brukergruppekveld med **Brother’s Keeper** ved Odd Egil Lillebø på Grimstad Bibliotek den 19.03 ble også avlyst. Senere samlinger har ikke vært mulig.

**Andre aktiviteter**

Alle andre møter og aktiviteter, inklusive Slektsforskerdagen i oktober, ble avlyst pga pandemien. Fysisk deltakelse på Slekt og Data’s landsmøte på Lillehammer ble erstattet av digitalt møte med samme, på stor TV hjemme hos Halfdan, for leder, nestleder og sekretær. Det fungerte utmerket.

Webinarer er også en teoretisk mulighet i Slekt og Data Aust-Agder. Styret har diskutert dette, men foreløpig bare kunnet anbefale det som finnes av gode webinarer på Slekt og Data sentralt. Det krever mye kunnskap og tilrettelegging rent teknisk å få dette til, i tillegg til foredragene.

**Arbeidet med Kubens portrettsamling**

Halfdan og Odd Egil har jobbet mye med dette, men det gjenstår fremdeles en god del. Det er en mange bilder vi ikke finner ut av, og en hel del tekst som er uleselig.

**2. MØTEVIRKSOMHETEN I LOKALE GRUPPER:**

**Slekt og Data Grimstad:** Leder er Laila Risbruna. Ingen møtevirksomhet der i 2020 på grunn av pandemien.

**Slekt og Data Lillesand**

De har hatt 2 møter i 2020 før pandemien satte en stopper. Gruppen ledes av Johan S. Knudsen og Torodd Hansen. Det henvises til vedlagte årsmelding derfra.

**Slekt og Data Risør** har hatt pause i møtevirksomheten i 2020.

**3. ØKONOMIEN**

Foreningens økonomi er svært god. Det henvises til regnskapet

Arendal 31. desember 2020

For styret i Slekt og Data Aust-Agder

Halfdan Mørland Odd Egil Lillebø Helga Vikøren Inger-Lise Fonneland

 (sign.) (sign.) (sign.) (sign.)

\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_ \_\_\_\_\_\_\_\_\_\_ \_\_\_\_\_\_\_\_\_\_\_\_

 Leder Nestleder Kasserer Sekretær